Lover Eikrem mer spilletid
I fredagens 1-1-kamp mot Blackburn kom nordmannen inn tre minutter før slutt, da han ble byttet med nysigneringen Adam Le Fondre. Allerede i onsdagens ligacupkamp mot Coventry blir Eikrem lovet spilletid av Solskjær. Solskjær sier til VG at Magnus Wolff Eikrem vil spille kampen i midtuken. For å holde ham i form sendte manageren like godt 24-åringen på løpetrening etter kampen, sammen med de tre andre som ikke kom inn. - Alle har fri i morgen, så de har godt av litt trening, sa Solskjær etter åpningskampen.I et lengre intervju med VG torsdag sa Solskjær at han forventer mye av Eikrem i år, og tror at moldenseren kommer til å blomstre. - Hvorfor startet ikke Magnus mot Blackburn? - Det handler om at jeg trodde det skulle bli en duellkamp. Jeg ville heller at Le Fondre skulle løpe opp og ned kanten der. Mats Møller Dæhli (19) startet kampen for Cardiff, men ble byttet ut igjen etter 55 minutter. - Mats gjorde det OK. Det var en tøff kamp for ham, typisk Championship med mye dueller og fysisk spill. Og vi brukte ham ikke nok. Det var mye rett fram uten bruk av vingene. - Det er vel mye sånn det kommer til å bli? Ja, det er fantastisk god læring for ham. Tempoet her er veldig høyt, men han er smart til å posisjonere seg, sier treneren.
Allerede til uken vil Cardiff-manager Ole Gunnar Solskjær la Magnus Wolff Eikrem (24) vise hva han er god for.